סיי יאנג

סיירוס "סיי" יאנג (באנגלית: Cyrus "Cy" Young; בסינית מפושטת: 杨左匋; בסינית מסורתית: 楊左匋; 7 במרץ 1897 - 16 בינואר 1964) היה אנימטור אפקטים מיוחדים סיני-אמריקאי, הידוע בעיקר בזכות עבודתו עבור חברת וולט דיסני.

 ביוגרפיה 
יאנג נולד בעיר סוג'ואו שבמחוז ג'יאנגסו, שושלת צ'ינג. הוא אחיהם של הפוליטיקאי הסיני יאנג צ'יאנלי (אביו של הבמאי ההונג קונגי איוון יאנג), האדריכל יאנג שיליו (ס. ג'יי. יאנג), היזם יאנג זיירן ויאנג רנלן (אימו של האנתרופולוג והסוציולוג פיי שיאוטונג).同里骄杨 (in Chinese) בסין הוא עבד על הסרטים "Pause" ו-"New Year". עבודתו הראשונה של יאנג בארצות הברית הייתה כאנימטור ראשי בסרט הקצר "Mendelssohn's Spring Song" משנת 1931, פרויקט שהושלם בזמן שהיה סטודנט בניו יורק. וולט דיסני כל כך התרשם מעבודתו שהוא שכר אותו להיות ראש מחלקת ההנפשה החדשה לאפקטים מיוחדים והוא שימש כשותף לאנימטור אוגו ד'אורסי.

פרנק תומאס ואולי ג'ונסטון כתבו בספרם "הנפשות דיסני: האשליה של חיים": "במהלך כל שנות ה-30, כל מחלקת האפקטים כללה שני גברים בלבד: אוגו ד'אורסי, איטלקי ישיר, עקשן ומסור, וסיי יאנג...שקט ורגיש... שאהב לנגן בקונטרבס בתור תחביב". תומאס וג'ונסטון הוסיפו, "מכיוון ש[ד'אורסי ויאנג] עשו את רוב העבודה הקפדנית בעצמם, הם היו צריכים רק עוזר אחד ביניהם". הפרויקט הגדול הראשון של המחלקה היה "שלגיה ושבעת הגמדים". הוא בנוסף עבד על "פנטסיה" ועל "דמבו הפיל המעופף". הוא היה אנימטור ללא קרדיט בסרט "במבי", שם סיפק גם את העיצוב הוויזואלי העדין של היערות והאחו.

יאנג עזב את הסטודיו לאחר שביתת האנימטורים של דיסני בשנת 1941 ועבד כאמן צוות ופקיד בחיל האוויר, שם עבד על פרויקטים שונים. הוא התאבד על ידי מנת יתר של ברביטורט בינואר 1964 בהיותו בן 66.

 פילמוגרפיה 
שנהכותרתהערות1933ציפורים באביבאנימטור - ללא קרדיטהתיבה של אבא נוחמופע הבכורה החגיגי של מיקיאנימטור אפקטים - ללא קרדיטOld king Coleאנימטור - ללא קרדיטהחלילן מהמליןעולם הענקים1934Shanghaiedהצרצר והנמלהאנימטור - ללא קרדיט; אנימטור אפקטים - ללא קרדיטארנבונים קטנים ומצחיקיםאנימטור - ללא קרדיטגוליבר מיקיHollywood Partyהעכבר המעופףServants' EntranceMickey Plays Papaאלת האביבאנימטור - ללא קרדיט; אנימטור אפקטים - ללא קרדיטTwo-Gun Mickeyאנימטור - ללא קרדיט1935קונצרט הלהקהWater Babiesמכבי האשארץ המוזיקהאנימטור - ללא קרדיט; אנימטור אפקטים - ללא קרדיטצעצועים שבורים1936יריבו של מיקיאנימטור אפקטים - ללא קרדיטמיקי מאוס באופרהאנימטור - ללא קרדיטעוברים דירהבן הדוד מהכפר1937Woodland Caféאנימטור - ללא קרדיט; אנימטור אפקטים - ללא קרדיטהטחנה הישנהאנימטור - ללא קרדיטשלגיה ושבעת הגמדיםאנימטור1938הטריילר של מיקיאנימטור - ללא קרדיט1939תערוכת הכלבים1940פנטסיהאנימטור - מקטעים "טוקטה ופוגה ברה מינור", "סוויטת מפצח האגוזים" ו"שוליית הקוסם"1941דמבואנימטור1942במביאנימטור - ללא קרדיט1946הבה לי מוזיקהאנימטור - ללא קרדיט; אנימטור - מקטע "הנהר הכחול"

 קישורים חיצוניים 

 הערות שוליים 

קטגוריה:אנימטורים אמריקאים
קטגוריה:מתאבדים אמריקאים
קטגוריה:מתאבדים: אמנים
קטגוריה:מהגרים מסין לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1964